Pühakirja ja kiriku õpetuse järgi on põrgu eeskätt igavene lahusolek Jumalast. Mingil kombel on võimalik seda kogeda juba siin elus, aga tõeliselt on selle valu kogenud ainult üks - Jumala ainusündinud Poeg ise, meie Õnnistegija, kes sai ristil "needuseks meie pärast" (Gl 3:13), nii et pidi hüüdma: "Mu Jumal, mu Jumal, miks Sa mu maha jätsid!"    Olen  püüdnud leerilastele "põrgutunnet" kirjeldada taolise analoogia abil: püüa kujutleda seda, et lähed oma kõige kallima inimesega tülli ning ta sureb enne, kui jõuate leppida. Muidugi on see vaid võrdpilt, aga ma usun, et siiski üsna kõnekas.